**ATVIRO KONKURSO**

**SPECIALIOSIOS PIRKIMO** **SĄLYGOS (SPS)**

2024 m. gruodžio 12 d.

# BENDROSIOS NUOSTATOS

* 1. Vadovaujantis PĮ 90 straipsnio nuostatomis, Pirkimas atliekamas kito Perkančiojo subjekto vardu. Įgaliojusi organizacija – AB „Energijos skirstymo operatorius“.
  2. Atsižvelgiant į tai, kad Įgaliojusi organizacija yra komunalinio sektoriaus Perkantysis subjektas, Pirkimas vykdomas vadovaujantis PĮ nuostatomis.
  3. Stebėtojai dalyvauti Komisijos posėdžiuose nėra kviečiami.
  4. Vykdomas skelbiamas supaprastintas pirkimas, kurio vertė viršija mažos vertės pirkimų ribą.
  5. Išankstinis skelbimas apie pirkimą nebuvo skelbiamas.
  6. Pirkimo dokumentai Tiekėjams pateikiami lietuvių kalba.
  7. Pirkimas vykdomas CVP IS priemonėmis*.* Bet kokia informacija, Pirkimo dokumentų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis.
  8. **Šio Pirkimo metu nebus vykdomos Derybos.**
  9. Tiesioginio atsiskaitymo su Subtiekėjais tvarka nurodyta Sutartyje.
  10. Šiame Pirkime **taikomi** žaliojo viešojo pirkimo reikalavimai.
  11. Šiame Pirkime **netaikomi** socialiai atsakingo viešojo pirkimo reikalavimai.
  12. Šio Pirkimo metu **yra** parengtas Sutarties projektas.
  13. Šio Pirkimo metu **nebus** atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka.

# PIRKIMO OBJEKTAS

# Pirkimo objektas – (2024-ESO-1243) 0,4-10 kV ET projektavimo paslaugos Vilniaus reg. (toliau tekste – Paslaugos).

* 1. Pirkimo objektas į pirkimo objekto dalis neskaidomas.
  2. Jeigu nėra galimybės įsivertinti darbų kiekių pagal Techninėje specifikacijoje pateiktus dokumentus, Dalyvis gali savarankiškai nuvykti į Darbų atlikimo vietą ir, įvertinęs situaciją, Pasiūlyme nusimatyti reikiamus darbų kiekius.
  3. Šiame Pirkime neleidžiama pateikti Alternatyvių Pasiūlymų.
  4. Tiekėjo siūlomos prekės (įskaitant prekių gamintojus), paslaugos ar darbai negali kelti grėsmės nacionaliniam saugumui.

# KANDIDATŲ PAŠALINIMO PAGRINDŲ, KVALIFIKACIJOS REIKALAVIMŲ TIKRINIMAS

* 1. Tiekėjas kaip pirminį įrodymą pateikia užpildytą ir pasirašytą Europos bendrąjį viešojo pirkimo dokumentą (EBVPD, SPS priedas Nr. 2) espd.reply.xml arba pdf formatu, patvirtinantį jo atitikimą keliamiems Kvalifikacijos reikalavimams, Pašalinimo pagrindų nebuvimą. Kvalifikacijos reikalavimai, Pašalinimo pagrindai ir kiti reikalavimai pateikiami SPS priede Nr. 3.
  2. Jeigu Tiekėjas remiasi Ūkio subjektų pajėgumais ir (arba) pasitelks Subtiekėjus, Tiekėjas turi pateikti Ūkio subjektų, Subtiekėjų užpildytą ir pasirašytą EBVPD (SPS priedas Nr. 2), espd.reply.xml arba pdf formatu, patvirtinantį Ūkio subjekto, Subtiekėjo Pašalinimo pagrindų nebuvimą ir, jei taikoma, atitikimą Kvalifikaciniams reikalavimams.
  3. Jeigu Tiekėjas ar jo Ūkio subjektas, Subtiekėjas negali pateikti pašalinimo pagrindų (nustatytų VPĮ 46 str. 1 ir 3 dalyse ir 6 dalies 2 punkte) nebuvimą patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba oficialia Tiekėjo (Ūkio subjekto, Subtiekėjo) deklaracija, jeigu jo šalyse nenaudojama priesaikos deklaracija. Oficiali Tiekėjo (Ūkio subjekto, Subtiekėjo) deklaracija turi būti patvirtinta valstybės narės ar Tiekėjo (Ūkio subjekto, Subtiekėjo) kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
  4. Jeigu reikalaujama išsilavinimo, profesinės kvalifikacijos ar profesinės patirties, turėti specialų leidimą ar būti tam tikrų organizacijų nariu arba turėti profesinės civilinės atsakomybės draudimą, Tiekėjas gali remtis Ūkio subjektų pajėgumais tik tuo atveju, jeigu tie Ūkio subjektai patys suteiks paslaugas, atliks darbus, kuriems reikia jų turimų pajėgumų, kaip nurodoma VPĮ 49 str. 2 d. / PĮ 62 str. 2 d.
  5. Kai Tiekėjas remiasi Ūkio subjektų pajėgumais dėl Pirkimo dokumentuose nustatytų ekonominio ir finansinio pajėgumo reikalavimų, taikomos BPS 5.21 punkto nuostatos.
  6. Jei norminiai teisės aktai numato imperatyvius reikalavimus dėl teisės verstis veikla, tačiau tokie reikalavimai Pirkimo dokumentuose nebuvo numatyti, Tiekėjas užtikrina, kad Sutartį vykdys tik tokią teisę turintys asmenys ir įsipareigoja pateikti Pirkėjui tai pagrindžiančius dokumentus iki atitinkamų veiklų vykdymo pradžios.
  7. Galimas laimėtojas kvalifikacinius dokumentus Pirkėjui turi pateikti suteikdamas aplankų pavadinimus ir pateikdamas kvalifikacinius dokumentus atskiruose aplankuose, pvz. SPS priedo Nr. 3, 1 lentelės, 1 kvalifikacinis reikalavimas „Įvykdytų sutarčių sąrašas“, suteikiamas aplanko pavadinimas: 1. Įvykdytos sutartys; SPS priedo Nr. 3, 1 lentelės, 2 kvalifikacinis reikalavimas „Darbų kodai“, suteikiamas aplanko pavadinimas: 2. Darbų kodai ir pan.).

# REIKALAVIMAI PASIŪLYMŲ PATEIKIMUI

* 1. Pasiūlymą reikia pateiktiCVP IS priemonėmis į elektroninę pasiūlymo dėžutę, ne vėliau kaip iki termino, nurodyto CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime vadovaujantis BPS 13 skyriuje nustatyta tvarka.
  2. **Pasiūlyme Tiekėjas turi pateikti:**
     1. užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) Pasiūlymo formą (su priedais);
     2. užpildytą ir pasirašytą EBVPD;
     3. jungtinės veiklos sutarties kopiją, jei vieną Pasiūlymą pateikia jungtinei veiklai susivienijusių Tiekėjų grupė;
     4. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[[1]](#footnote-2);
     5. Įkainių lentelę (Excel formatu);
  3. Pasiūlymą sudarantiems dokumentams rekomenduojama suteikti šias pavadinimų formuluotes ir CVP IS juos pateikti (įkelti į CVP IS) nurodyta eilės tvarka:

1. Pasiūlymo forma (įskaitant priedus Nr. 1 ir 2);

2. espd.reply.xml arba atitinkama EBVPD forma pdf formatu;

3. Įkainių lentelė;

* 1. Esant neatitikimams tarp Pasiūlymo formoje ir kituose Dalyvio kartu su Pasiūlymu pateiktuose dokumentuose nurodytos Dalyvio siūlomos Pasiūlymo kainos, galutine Pasiūlymo kaina yra laikoma Įkainių lentelėje nurodyta kaina.
  2. Pirkėjas, gavęs Pasiūlymą kitomis nei SPS 4.1. punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.
  3. Pasiūlymo forma ir kiti dokumentai turi būti pateikiami lietuvių kalba. Sertifikatai, atestatai bei kiti kompetentingų institucijų išduoti oficialūs dokumentai bei siūlomos įrangos oficialūs aprašymai gali būti pateikti lietuvių, anglų arba rusų kalba. Jeigu Pirkėjui kyla abejonių dėl informacijos tinkamumo, tikslumo ar aiškumo anglų arba rusų kalba išduotuose ir Pirkėjui pateiktuose sertifikatuose, atestatuose bei kituose kompetentingų institucijų išduotuose dokumentuose bei siūlomos įrangos aprašymuose, Pirkėjo atskiru reikalavimu ne vėliau kaip per 3 (tris) darbo dienas (esant pagrįstam Tiekėjo prašymui, tokį terminą Pirkėjas gali pratęsti) Tiekėjas turės pateikti nurodyto dokumento oficialų vertimą į lietuvių kalbą. Jeigu sertifikatai, atestatai bei kiti kompetentingų institucijų išduoti dokumentai pateikiami ne anglų arba rusų kalba, turi būti pateikiamas oficialus vertimas į lietuvių kalbą.

# PASIŪLYMŲ NAGRINĖJIMAS IR VERTINIMAS

# Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio pasiūlymo vertinimo kriterijų - kainą.

# Šiame Pirkime bus tikrinama neįprastai maža pasiūlyta, vadovaujantis PĮ 66 straipsnio nuostatomis.

* 1. Pirkimo dokumentuose nustatytus reikalavimus atitinkantys pasiūlymai bus vertinami pagal kainą, kuri nurodyta įkainių lentelės grafoje „Viso EUR be PVM“.
  2. **Per didele ir nepriimtina Pasiūlymo kaina bus laikoma tokia kaina, kuri viršys 9.750,00 EUR be PVM.**
  3. **Pasiūlius didesnę kainą, nei nurodyta 5.4. punkte, bus laikoma, kad tokio Tiekėjo Pasiūlymas neatitinka Pirkimo dokumentuose nustatytų reikalavimų ir vadovaujantis BPS 10.5.1.1. punkto nuostatomis bus atmetamas.**
  4. Pirkėjui kilus abejonėms dėl pasiūlymo atitikties PĮ 58 straipsnio 41 d. 1, 2, 3 p. reikalavimams, iš ekonomiškai naudingiausią pasiūlymą pateikusio Tiekėjo reikalaus šių dokumentų (vieno ar kelių):
     1. jeigu Tiekėjas, jo Subtiekėjas, Ūkio subjektas, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai, ar kiti Pirkėjui priimtini dokumentai;
     2. jeigu Tiekėjas, jo Subtiekėjas, Ūkio subjektas, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai, ar kiti Pirkėjui priimtini dokumentai.
  5. Pirkėjas SPS 5.6. p. nurodytų dokumentų gali paprašyti ir Tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
  6. Atitiktį PĮ 58 straipsnio 41 d. 1, 2, 3 p. reikalavimams įrodantys dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Pirkėjo prašymu Tiekėjas turi pateikti dokumentus.

# PASIŪLYMŲ GALIOJIMO UŽTIKRINIMAS

* 1. Jei Dalyvis, kuris bus kviečiamas sudaryti Sutartį, atsisakys ją sudaryti, jis, pareikalavus, turės sumokėti 10 proc. Sutarties kainos EUR be PVM dydžio baudą arba padengti patirtus Pirkėjo tiesioginius nuostolius (Dalyvis, pareikalavus, turės sumokėti mažesnę iš dviejų sankcijų). Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Dalyvio Galutinio pasiūlymo kainos EUR be PVM ir kito Dalyvio, pasiūlymų eilėje esančio po atsisakiusio sudaryti sutartį Dalyvio, Galutinio pasiūlymo kainos EUR be PVM.

# SUTARTIES ĮVYKDYMO UŽTIKRINIMAS

* 1. Sutartyje bus numatyti Sutarties įvykdymo užtikrinimo būdai, tokie kaip delspinigiai ir baudos už Sutartyje numatytų įsipareigojimų netinkamą vykdymą ir (ar) nevykdymą.

# SUTARTIES KAINA

* 1. Su Laimėjusiu Dalyviu sudaromos Sutarties kaina bus lygi Laimėjusio Dalyvio Pasiūlymo kainai.

# KITOS SĄLYGOS

# Bendrųjų pirkimo sąlygų 1.1. punktas išdėstomas nauja redakcija:

# „CVP IS – Centrinė viešųjų pirkimų informacinė sistema, kaip apibrėžta VPĮ 2 straipsnio 4 dalyje (<https://viesiejipirkimai.lt)>.“

# PRIEDAI

Priedas Nr. 1 – Techninė specifikacija.

Priedas Nr. 2 – EBVPD forma pildymui (espd.request.xml).

Priedas Nr. 3 – Tiekėjams keliami reikalavimai: Pašalinimo pagrindai, Kvalifikacijos ir kiti reikalavimai.

Priedas Nr. 4 – Pasiūlymo forma.

Priedas Nr. 5 – Sutarties projektas.

Priedas Nr. 6 – Klausimų / siūlymų pateikimo forma.

Rengė: Kęstutis Smulkys, tel. nr. +370 618 37562

Specialiųjų pirkimo sąlygų Priedas Nr. 3

**TIEKĖJAMS KELIAMI REIKALAVIMAI:**

**PAŠALINIMO PAGRINDAI, KVALIFIKACIJOS IR KITI REIKALAVIMAI**

Atitikimas keliamiems reikalavimams deklaruojamas užpildant Pirkimo dokumentų SPS priede Nr. 3 pateiktą EBVPD formą (espd.request.xml). Jeigu Tiekėjas ketina pasitelkti Ūkio subjektus, Subtiekėjus,, EBVPD formą turi užpildyti ir pateikti ir kiekvienas Tiekėjo pasitelkiamas Ūkio subjektas, Subtiekėjas.

Jei pagal vertinimo rezultatus Pasiūlymas galės būti pripažintas laimėjusiu (iki Pasiūlymų eilės nustatymo), Pirkėjo reikalavimu Tiekėjas turės pateikti Pirkėjo nurodytus Kvalifikacijos reikalavimų atitikimą patvirtinančius dokumentus (patvirtinantys dokumentai nurodyti šiame priede).

Jei pasiūlymą pateikia Tiekėjų grupė, Kvalifikacijos reikalavimus patvirtinančius dokumentus turi pateikti nors vienas grupės narys (jeigu konkrečiame Kvalifikacijos reikalavime nenurodyta kitaip).

Pirkėjas nereikalauja iš Tiekėjo ar Tiekėjo grupės narių pateikti pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, išskyrus atvejus, jei turima pagrįstų abejonių dėl jo patikimumo.

**Lentelė Nr. 1**

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
|  | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad Tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) Tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) Tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti Tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) Tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal Tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų Tiekėjų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų Tiekėjų reikalaujama:   * atitinkamos užsienio šalies institucijos dokumento[[2]](#footnote-3). |
|  | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas Tiekėjas, ar šalies, kurioje yra Pirkėjas, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba Pirkėjas turi kitų įrodymų apie šių įsipareigojimų nevykdymą.  Laikoma, kad Tiekėjas nuteistas už aukščiau nurodytą nusikalstamą veiką, kai dėl:  1) Tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) Tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal Tiekėjo šalies teisės aktų reikalavimus.  Tačiau ši nuostata netaikoma, jeigu:  1) Tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) Tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Pirkėjui reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1. Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų Tiekėjų prašoma:  * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų Tiekėjų reikalaujama:   * atitinkamos užsienio šalies institucijos dokumento[[3]](#footnote-4).   2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų Tiekėjų prašoma:  2.1) Jeigu Tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Pirkėjas savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Pirkėjas neturės galimybės patikrinti neatlygintinai prieinamų duomenų apie Tiekėją (juridinį asmenį), jis turės teisę prašyti Tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu Tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų Tiekėjų reikalaujama:   * atitinkamos užsienio šalies kompetentingos institucijos dokumento[[4]](#footnote-5). |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Pirkėjas dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar Pirkėjo sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir Pirkėjas gali tai įrodyti bet kokiomis teisėtomis priemonėmis, arba Tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu Tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba Tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu Tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3>  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas pirkimo metu ėmėsi neteisėtų veiksmų, siekdamas daryti įtaką Pirkėjo sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Pirkėjo sprendimams dėl Tiekėjų pašalinimo, jų kvalifikacijos vertinimo, laimėtojo nustatymo, ir Pirkėjas gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas Perkančiosios organizacijos, Perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas Perkančiosios organizacijos sprendimas, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu Tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su Perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas>  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas yra padaręs rimtą profesinį pažeidimą, dėl kurio Pirkėjas abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD. Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose>  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas yra padaręs rimtą profesinį pažeidimą, dėl kurio Pirkėjas abejoja tiekėjo sąžiningumu, kai jis (Tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją.  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas yra padaręs rimtą profesinį pažeidimą, dėl kurio Pirkėjas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD.  **Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją.  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio Pirkėjas abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu Pirkėjas pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. | **VPĮ 46 straipsnio 6 dalies 3 punktas**  EBVPD III dalies C11 punktas | Iš Lietuvoje įsteigtų Tiekėjų įrodančių dokumentų nereikalaujama, užtenka pateikto EBVPD.  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu:  <https://ec.europa.eu/tools/ecertis/>. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų įpareigojimų socialinės teisės srityje ir nuo pažeidimo padarymo dienos praėjo mažiau kaip vieni metai. | **VPĮ 46 straipsnio 6 dalies 1 punktas**  EBVPD III dalies C2 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD[[5]](#footnote-6).  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu: https://ec.europa.eu/tools/ecertis/. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |
|  | Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų įpareigojimų darbo teisės srityje ir nuo pažeidimo padarymo dienos praėjo mažiau kaip vieni metai. | **VPĮ 46 straipsnio 6 dalies 1 punktas**  EBVPD III dalies C3 punktas | Iš Lietuvoje įsteigtų Tiekėjų įrodančių dokumentų nereikalaujama. Užtenka pateikto EBVPD[[6]](#footnote-7).  Iš ne Lietuvoje įsteigtų Tiekėjų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“ adresu: https://ec.europa.eu/tools/ecertis/. Jeigu „e-Certis“ nurodoma, kad atitinkamoje šalyje nėra išduodami pašalinimo pagrindo nebuvimą įrodantys dokumentai arba nėra informacijos apie atitinkamą šalį, Tiekėjas turi pateikti užpildytą EBVPD. |

**Lentelė Nr. 2**

|  |  |  |  |
| --- | --- | --- | --- |
|  | **Kvalifikacijos reikalavimas** | **EBVPD formos dalis pildymui** | **Kvalifikaciją įrodantys dokumentai** |
| 1. | Tiekėjas per paskutinius 5 (penkis) metus arba per laiką nuo Tiekėjo įregistravimo dienos (jeigu Tiekėjas vykdė veiklą mažiau nei 5 (penkis) metus)) turi būti įvykdęs arba vykdo ne mažiau kaip 1 sutartį, kurios dalykas ir vykdymo sąlygos panašūs į siekiamas įsigyti paslaugas, t. y. 10-0,4 kV elektros tinklų statybos ir (ar) rekonstravimo projektavimas. | Darbų pirkimo sutarčių atveju: nurodyto tipo darbų atlikimas | PATEIKIAMA:  1. Sutarčių sąrašas, užpildant Pasiūlymo formos Priede Nr. 4 pateiktą lentelę, nurodant inžinierinių statinių pavadinimus, adresus, užsakovus.  2. Įrodymui apie paslaugų suteikimą Tiekėjas pateikia užsakovų pažymas apie tai, kad paslaugos buvo suteiktos tinkamai. Pažymose turi būti nurodyta paslaugų suteikimo data ir vieta, be to, ar jos buvo suteiktos pagal galiojančių teisės aktų, reglamentuojančių darbų atlikimą, reikalavimus ir tinkamai užbaigti. Perkančioji organizacija nereikalauja pateikti pažymų, kurios patvirtintų, kad paslaugos buvo suteiktos tinkamai, kai užsakovas yra įgaliojusi organizacija. |
| 2. | Tiekėjas turi teisę verstis **melioracijos statinių projektavimu**. | Išsilavinimas ir profesinė kvalifikacija | PATEIKIAMA:  Lietuvos Respublikos Žemės ūkio ministerijos ar atitinkamos užsienio šalies institucijos išduoto atestato, suteikiančio teisę verstis melioracijos statinių projektavimu, ar lygiaverčio dokumento kopija. |
| 3. | Vienas Tiekėjo specialistas (statinio projekto dalies vadovas) turi turėti teisę eiti neypatingo statinio projekto dalies vadovo pareigas ir būti kvalifikuotas rengiant projektus šiose srityse:   1. Statinių grupė: **negyvenamieji pastatai, įskaitant gamybos ir pramonės paskirties pastatus (taip pat ir energetikos pastatus)**;   Projekto dalyje: **elektrotechnikos.** | Išsilavinimas ir profesinė kvalifikacija | PATEIKIAMA:  1. Specialisto vardas ir pavardė, užpildant Pasiūlymo formos Priede Nr. 5 pateiktą lentelę;  2. SPSC išduotų atestatų arba teisės pripažinimo lygiaverčių dokumentų kopijos. |
| 4. | Vienas Tiekėjo specialistas (statinio projekto dalies vadovas), turi turėti teisę eiti neypatingo statinio projekto dalies vadovo pareigas ir būti kvalifikuotas rengiant projektus:   1. Statinių grupėje: **negyvenamieji pastatai, įskaitant gamybos ir pramonės paskirties pastatus (taip pat ir energetikos pastatus)**),   Projekto dalyje dėl **statybos skaičiuojamosios kainos nustatymo.** | Išsilavinimas ir profesinė kvalifikacija | PATEIKIAMA:  1. Specialisto vardas ir pavardė, užpildant Pasiūlymo formos Priede Nr. 5 pateiktą lentelę;  2. SPSC išduotų atestatų arba teisės pripažinimo lygiaverčių dokumentų kopijos. |
| 5. | Tiekėjas turi ne mažiau kaip 1 specialistą, kuris turi teisę atlikti **geodezinius darbus** ir **topografinius** **darbus.** | Išsilavinimas ir profesinė kvalifikacija | PATEIKIAMA:  1. Specialisto vardas ir pavardė, užpildant Pasiūlymo formos Priede Nr. 5 pateiktą lentelę;  2. Geodezininko kvalifikacijos pažymėjimo, išduoto Nacionalinės žemės tarnybos prie Žemės ūkio ministerijos, kopija arba lygiaverčių dokumentų kopijos.  ARBA  Reikalavimą atitinkančių specialistų sąrašas, nurodant vardą, pavardę, geodezininko pažymėjimo Nr. (jei iš vardo ir pavardės nėra galimybės identifikuoti asmens registre) (specialisto paieškai Nacionalinės žemės tarnybos prie Žemės ūkio ministerijos kvalifikacijos pažymėjimų registre).  Gali būti pateikiamos dokumentų kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija. |

**Tiekėjo specialistas gali atitikti vieną ar kelis kvalifikacijos reikalavimus, Tiekėjui pateikus atitinkamus dokumentus, įrodančius specialisto atitiktį nurodytiems kvalifikacijos reikalavimams. Keli Tiekėjo specialistai gali atitikti vieną ar kelis kvalifikacijos reikalavimus, tačiau Tiekėjas turi pagrįsti, pateikdamas atitinkamus dokumentus, atitikimą visiems kvalifikacijos reikalavimams.**

1. Pagal LR civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal LR civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-2)
2. Jeigu Tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:

   priesaikos deklaracija;

   oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. [↑](#footnote-ref-3)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-4)
4. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:

   priesaikos deklaracija;

   oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. [↑](#footnote-ref-5)
5. Esant įtarimams dėl galimų tiekėjo socialinės teisės pažeidimų Pirkimų vykdytojas turi teisę tiekėjo paprašyti pateikti papildomų įrodymų, patvirtinančių pašalinimo pagrindo nebuvimą (kaip apibrėžta VPĮ 46 str. 6 d. 1 p.). [↑](#footnote-ref-6)
6. Esant įtarimams dėl galimų tiekėjo darbo teisės pažeidimų Pirkimų vykdytojas turi teisę tiekėjo paprašyti pateikti Valstybinės darbo inspekcijos išduotą pažymą ir (ar) papildomus įrodymus, patvirtinančius pašalinimo pagrindo nebuvimą (kaip apibrėžta VPĮ 46 str. 6 d. 1 p.). [↑](#footnote-ref-7)